stanford-oval/wikipedia huggingface dataset:
Pelagiset saaret

| Pelagiset saaret |
| --- | --- |
 Pelagiset saaret kartalla.
Maantiede
Sijainti:  35°40′34″N, 12°36′59″E
Merialue:  Välimeri
Saaria yht.:  3
Suurin saari:  Lampedusa
Muita saaria:  Linosa, Lampione
Valtio
Valtio:  Italia
Maakunta:  Agrigenton maakunta
Alue:  Sisilia
Kunta:  Lampedusa e Linosa
Pelagiset saaret (ital. Isole Pelagie, sisiliaksi Ìsuli Pilaggî) ovat Italialle kuuluva tuliperäinen saariryhmä Välimeressä Maltan saariston ja Tunisian rannikon välissä. Saariryhmä koostuu kolmesta saaresta: Lampedusasta, Linosasta ja Lampionesta. Hallinnollisesti saaret muodostavat Lampedusa e Linosan kunnan, joka kuuluu sisilialaiseen Agrigenton maakuntaan. Pelagiset saaret ovat Italian eteläisin osa. Metsien hävittämisen vuoksi saaret ovat hyvin karuja. Nykyään tärkeimmät elinkeinot ovat kalastus ja matkailu.
Lampedusan saarelle kulkee lautta Sisilian saarelta. Lampedusalla on lisäksi kansallinen lentoasema. Lampedusa on tärkeä etappi laittomille siirtolaisille.
Aiheesta muualla

Kuvia tai muita tiedostoja aiheesta Pelagiset saaret Wikimedia Commonsissa
Matkaopas aiheesta Pelagie Islands Wikivoyagessa (englanniksi)
Isole Pelagie (italiaksi)
7 (Yonan albumi)

| 7 Yona |
| --- | --- | --- |

Studioalbumin tiedot
 Studio : Suomenlinnan Studio ja Villa Vikan (kappale A6 Yonan kotidemo)
 Julkaistu: 21. syyskuuta 2018
 Formaatti: CD, LP
 Tyylilaji: pop
 Kesto: 46.06
 Levy-yhtiö: Johanna Kustannus
Listasijoitukset
  5.
Yonan muut julkaisut
| Jano 2016 | 7 2018 | Uni johon herään 2021 |
7 on laulaja-lauluntekijä Yonan seitsemäs studioalbumi, joka julkaistiin 21. syyskuuta 2018. Se sijoittui parhaimmillaan sijalle 5 Suomen virallisella listalla ja sijalle 2. fyysisten albumien listalla.
Vastaanotto

Helsingin Sanomat kirjoitti, että siinä, missä Yona oli “aiemmilla levyillään pitänyt selkeästi yhtä esteettistä linjaa kerrallaan, nyt levylle on sisällytetty vähän kaikenlaista. Kokonaisuus rönsyilee ei-toivotulla tavalla. Alkupuolen autotunetettu r’n’b rikkoo mukavasti maanläheistä imagoa, mutta kokonaisuudessa kappaleet kuulostavat ikävän opportunistisilta. Kuin ei olisi oikein osattu päättää, että tehdäänkö laulelmavaikutteista poppia vai tehdäänkö Drake-vaikutteista urbaania nuorisomusiikkia. Sitova teema puuttuu.”
Kappaleet > LP

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Iloo putoo | 4.47 |  |  |  |  |  |  |  |
| 2. | Ekal metrol himaan | 4.03 |  |  |  |  |  |  |  |
| 3. | Vesiputouksii feat. Pesso | 4.43 |  |  |  |  |  |  |  |
| 4. | Ghetto | 3.40 |  |  |  |  |  |  |  |
| 5. | Elovena lovena eloon | 3.34 |  |  |  |  |  |  |  |
| 6. | Kesken | 3.32 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Huone | 4.42 |  |  |  |  |  |  |  |
| 8. | Halipula | 3.41 |  |  |  |  |  |  |  |
| 9. | Sielu selittää | 3.34 |  |  |  |  |  |  |  |
| 10. | Alku | 5.21 |  |  |  |  |  |  |  |
| 11. | Sä teit tän laulun feat. Olavi Uusivirta | 4.29 |  |  |  |  |  |  |  |
Tekijät

| 0 | 1 | 2 |
| --- | --- | --- |
|  Muusikot Yona – laulu, ohjelmoidut soittimet & samplet, ambienssit  Nicolas “Leissi” Rehn – kitarat  Antti Kivimäki – basso  Antti Kujanpää – koskettimet (kappale A6: Yona)  Tatu Rönkkö – rummut  Tuomas Timonen – rummut  |  Muut muusikot Mauri Syrjälä – ohjelmoidut soittimet, samplet ja ambienssit  Didier Selin – ohjelmoidut soittimet, samplet ja ambienssit  Matti Pitkänen – viulu 1  Heini Ikonen – viulu 2  Matti Mietola – alttoviulu  Juho Kanervo – sello  Antti Kujanpää – jousisovitukset (kappale A6)  Niklas Backman – jousisovitukset (kappale A6)  |  Tuotanto Yona – äänittäjä  Mauri Syrjälä – äänittäjä, miksaaja  Didier Selin – äänittäjä  Minerva Pappi – masteroija  |
Pelo

Pelo voi tarkoittaa seuraavia:
Carl Pelo, suomalainen kapteeni ja asesuunnittelija
Riikka Pelo (s. 1972), kirjailija
Riku Pelo (s. 1974), suomalainen oopperalaulaja, baritoni
Roope Pelo (s. 1976), suomalainen laulaja, tenori
Pelo, Carl Pelon suunnittelema konepistooli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelo”, voi hakea sivunnimihaulla, laajalla sivunnimihaulla tai tekstihaulla.
Pelagibacter ubique

Pelagibacter ubique lienee maailman yleisin bakteeri, sitä esiintyy arviolta 1028 solua. Se on genomiltaan pienin tunnettu vapaa organismi, 1 308 759 emäsparia eli 1 354 geeniä. P. ubique on myös yksi pienimmistä itsenäisesti jakautuvista soluista, pituus 0,37–0,89 µm ja läpimitta 0,12–0,20 µm. P. ubique kuuluu luokkaan Alphaproteobacteria ja lahkoon Rickettsiales.
Aiheesta muualla

BBC News: Ocean bug has 'smallest genome'
Petri Pohjonen

Petri Hannu Tapani Pohjonen (s. 24. toukokuuta 1975 Lappeenranta) on suomalainen pikajuoksija.
Pohjonen voitti 400 metrin juoksun Suomen mestaruuden vuosina 1997, 1998 ja 1999. Hopealla hän oli 1995 ja 1996. Matkan hallimestaruus tuli vuosina 1996, 1998, 2000 ja 2002. 200 metrillä Pohjonen on parhaimmillaan ollut SM-kisoissa neljäs (1998).
Ruotsi-maaottelussa Tukholmassa 29. elokuuta 1997 Pohjonen juoksi ennätyksensä 46,62. Aika on 22-vuotiaiden Suomen ennätys. Pohjonen on ajallaan kaikkien aikojen yhdeksänneksi nopein suomalainen. Seuraava häntä nopeammin matkan juossut suomalainen oli Viljami Kaasalainen (46,54) vuonna 2022.
Pohjosen valmentajana toimi Tapani Torvi.
Paul Reiser

Paul Reiser vuonna 2011.
Paul Reiser (s. 30. maaliskuuta 1957 New York, New York, Yhdysvallat) on yhdysvaltalainen näyttelijä, käsikirjoittaja ja stand up -koomikko. Hän on syntynyt ja kasvanut New Yorkissa. Reiser opiskeli Binghamtonin yliopistossa pianonsoittoa ja säveltämistä. Hän on ollut neljä kertaa Golden Globe -ehdokkaana ja kuusi kertaa Emmy-ehdokkaana. Parhaiten hänet tunnetaan komediasarjasta Hulluna sinuun, jossa hän näytteli miespääosaa Paul Buchmanina. Hän on esiintynyt myös esimerkiksi elokuvissa Rakas poikani, Blondi joka sanoi tahdon, Aliens – paluu ja Ei omena kauas putoa.
Yksityiselämä

Reiser on naimisissa Paula Ravetsin kanssa, ja heillä on vuosina 1995 ja 2000 syntyneet pojat. Reiser asuu perheineen Los Angelesissa.
Aiheesta muualla

Paul Reiser Internet Movie Databasessa. (englanniksi)
1336

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

Muromachi-kausi alkoi Japanissa
Syntyneitä

Timur Lenk, tataarivalloittaja
Kuolleita

Alfonso IV, Aragonian ja Valencian kuningas
Pelo (konepistooli)

Pelo on suomalainen konepistooli jonka suunnitteli kapteeni Carl Pelo. Asetta valmistettiin muutama koekappale vuosina 1949 - 1951. Erikoispiirteenä oli sivulta avattava lipas, joka irrottamisen sijaan kääntyi eteenpäin nivelen varassa. Lipas tarkoitettiin ladattavaksi valmiilla, patruunat sisältävällä paperipakkauksella yksittäisten patruunoiden sijaan. Toimintaperiaate on massasulku. Kääntyvät lipas sekä olkatuki mahdollistivat aseen kuljetuksen kantohihnassa olevassa kotelossa.
Ominaisuuksia
Massasulku
Vain sarjatuli
Kaliiperi 9 mm Parabellum
Aseen kokonaispituus ilman olkatukea 390 mm
Lipas 30 patruunaa, tankolipas
Paino 2,5 kg
Petri Partanen

Petri Partanen (s. 26. helmikuuta 1986 Kuopio) on suomalainen jää- ja rullakiekkoilija.
Jääkiekko

Kaudella 2006–2007 Partanen pelasi kolmessa SM-liigaottelussa edustaen kasvattajaseuraansa Kalevan Palloa. Mestistä hän pelasi kaudella 2007–2008 KooKoossa ja kaudella 2008–2009 D Teamissa.
Rullakiekko

Partanen edustaa Vuorelan Veikkoja SM-liigassa. Hän edusti Suomea vuoden 2009 MM-kilpailuissa. Samana vuonna Partanen voitti Suomen-mestaruuden Vuorelan Veikkojen joukkueessa.
0,05%

| 0,05% Scorngrain |
| --- | --- | --- |

Studioalbumin tiedot
 Äänitetty : helmikuu 2006 EastVoice studio, Joensuu
 Julkaistu: 4. lokakuuta 2006
 Tuottaja(t): Kimmo Perkkiö
 Tyylilaji: thrash metal
 Kesto: 39.51
 Levy-yhtiö: Dynamic Arts
Scorngrainin muut julkaisut
| Cyberwarmachine 2004 | 0,05% 2006 | Utopia. Paranoia. Perversions! 2010 |
0,05% on Scorngrainin toinen studioalbumi, joka julkaistiin 4. lokakuuta 2006.
Kappaleet

The Code – 4.22
Toadstool Journey – 3.23
Mural – 4.10
Off with Their Heads – 4.04
Übermensch – 4.34
Draw the Line – 4.10
Shot Down – 4.16
Mama Stabber – 4.25
Teaspoonful – 6.27
Kokoonpano

| --- | --- |
 Yhtye B. B. Enema – laulu  Dr Mike – kitara  A. I. – kitara  Herman – bassokitara  E – rummut :  Tuotanto Kimmo Perkkiö – tuottaja, äänittäjä, miksaaja, masteroija  Sini-Tuuli Muttonen – valokuvat  Matti Immonen – muut valokuvat  Henri Villberg – layout, muut valokuvat
Arvostelut

Imperiumi.net: 8+/10
Aiheesta muualla

0,05% Discogsissa. (englanniksi)
Albumi 0,05% Encyclopaedia Metallum -sivustolla (englanniksi)
Piz Sardona

Piz Sardona idästä, Taminajoen latvoilta nähtynä.
Piz Sardona (saks. Surenstock) on vuori Glarusin Alpeilla Sveitsissä. Vuoren korkeus on 3 056 metriä. Piz Sardona sijaitsee Glarusin ja Sankt Gallenin kantoneiden rajalla.
Piz Sardona on antanut nimensä läheiselle laaksolle, jäätikölle ja solalle. Myös vuoren lähiseuduilla sijaitsevan Unescon maailmanperintökohteen nimi (saks. Glarner Hauptüberschiebung tai Sardona, engl. Swiss Tectonic Arena Sardona tai Glarus thrust) juontaa juurensa alueen keskeisen vuoren nimestä.
Piz Vadret

Piz Vadret
| --- | --- |
Sijainti:  Graubünden,  Sveitsi
Vuoristo:  Albulan Alpit
Korkeus merenpinnasta:  3 229 m
Prominenssi:  659  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Piz Vadret on 3 229 metriä korkea vuorenhuippu Albulan Alpeilla Sveitsissä.
Patrik Koyš

| Patrik Koyš |
| --- | --- |

Henkilötiedot
Syntynyt: 24. lokakuuta 1995 (ikä 28) Dubnica nad Vahom, SVK
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  176 cm
Paino:  77 kg
Seura
Seura:  Vlci Žilina
Sarja:  1. liga
Pelaajaura
Pääsarjaura:  2012–
Aik. seurat:  HK Dukla Trencin (Extraliga)   HK Poprad (Extraliga)   HK Martin (Extraliga)   HC Košice (Extraliga)   HK 32 Liptovský Mikuláš (Extraliga)   HC Topoľčany (1. liga)   HK Nitra (Extraliga)
KHL-varaus:  167. varaus, 2012 HC Slovan Bratislava
Patrik Koyš (s. 24. lokakuuta 1995, Dubnica nad Vahom) on slovakialainen jääkiekkoilija, pelipaikaltaan oikea laitahyökkääjä.
Koyš pelasi ensimmäiset pääsarjaottelunsa Slovakian Extraligassa kaudella 2012–2013 HK Dukla Trenčínissä. Samalla kaudella hän edusti myös kanadalaista QMJHL-juniorisarjan Shawinigan Cataractesia. Dukla Trenčíniin hän palasi kaudeksi 2014–2015, ja seuraavalla kaudella hän siirtyi HK Popradiin.
Koyšin tehokkain kausi Extraligassa on ollut 2016–2017, jolloin hän teki HK Martinille 41 pistettä 54 ottelussa. Seuraavan kauden hän jakoi HC Košicein HK 32 Liptovský Mikulášin välillä. HK Popradissa hän pelasi taas kauden 2018–2019.
Koyš siirtyi kaudeksi 2019–2020 Slovakian kakkossarjan HC Topoľčanyyn, mutta pelasi lainalla myös pääsarjan HK Nitrassa. Kaudeksi 2020–2021 Koyš siirtyi kakkossarjan Vlci Žilinaan, missä hän oli sarjan paras pistemies tehtyään 52 pistettä 37 ottelussa. Toisella kaudella Žilina voitti sarjan, mutta ei pystynyt nousemaan karsintojen kautta pääsarjaan.
Petri Pettersson

| Ilkka Olavi Pettersson> Henkilötiedot |
| --- | --- |
Syntynyt: 19. joulukuuta 1952 (ikä 71) Suomi
Ammatti:  laulaja
Muusikko
Taiteilijanimi:  Petri Pettersson
Laulukielet:  suomi
Aktiivisena:  1971–
Tyylilajit:  pop
Soittimet:  pasuuna
Levy-yhtiöt:  Love Records Ponsi Rondo M&T Production Rocket Records
  [ Muokkaa Wikidatassa ] [ ohje ]  
Ilkka Olavi ”Petri” Pettersson (s. 19. joulukuuta 1952) on suomalainen muusikko. Hän tuli tunnetuksi vuonna 1970 perustetun Petri & Pettersson Brass -puhallinpopyhtyeen johtohahmona. Yhtyeen tunnetuin kappale on vuoden 1971 Maalaismaisema (alun perin Elton Johnin kappale Country Comfort Tumbleweed Connection -LP:ltä). Petri Pettersson sai suosiota myös The Rolling Stonesin kappaleen Angie suomenkielisellä levytyksellä.
Vuonna 1977 Pettersson levytti eri runoilijoiden teksteihin perustuneen Nuoruus-albumin. Taustayhtyeenä toimi Finnforest. Suomen Yleisradion musiikkitoimittajat valitsivat albumin Vuoden levyksi. Nimikappale perustui Mika Waltarin runoon, ja Pettersson pääsi esittämään sen ja pari muuta vastaavaa kappaletta Waltarin 70-vuotisjuhlille Helsingin Finlandia-talolle.
Petri Petterssonin taiteilijanimen keksi Ilkka ”Danny” Lipsanen.
Pettersson on työskennellyt myös Radio Savon toimittajana. Hän aloitti 1984 YLEn Kuopion toimituksessa musiikkitoimittajana. Työsuhde katkesi 17.11.2005 YT-neuvottelujen jälkeen, kun Yle irtisanoi useita musiikkitoimittajia.
1980-luvun alussa Pettersson osallistui Eurovision laulukilpailun Suomen karsintaan. Kappale ei menestynyt, joten Pettersson pyysi Juice Leskistä kirjoittamaan siihen uudet sanat. Vuonna 2013 kappaleesta tuli Petterssonin viidennen sooloalbumin Ajatus elää nimikappale.
Diskografia

Sooloalbumit
Nuoruus (Love Records 1977)
Ehkä meille vielä jää aikaa (Ponsi 1979)
Oikku ja vapaus (Rondo 1981)
Luonas sun (M&T Production 1987)
Ajatus elää (Rocket Records 8.3.2013)
Omin jaloin (Rocket Records 2015)
Soolosinglet
Angie / Sait pelkkää sympatiaa (Scandia 1973)
Tahdo en kuin hengittää vain / Jääkylmää (Scandia 1975)
Tämänkin hämärän / Me saimme (Love Records 1977)
Discorakkaus ei kuole koskaan / Muuan ero (Love Records 1978)
Marie A:n muistolle / Vieras (Love Records 1979)
Annetaan lapsille maapallo / Pois (Ponsi 1979)
Tyttö saturnuksesta / Sait elämäsi näytelmään (Ponsi 1980)
Viatonten valssi / Katsastus (Rondo 1981)
Luonas sun / Sateenkaaren maa (M&T Production 1987)
Lindin Kaisa / Aurinko (Rocket Records 2012)
Aiheesta muualla

Petri Petterssonin messingöityä musiikkia. (You Really Got Me), Ylen Elävä arkisto. 1980.
Petri Pettersson lauluntekijänä - Fono.fi
Piz Palü

Piz Palü
Piz Palün pohjoispuoli nähtynä Diavolezzalta
| --- | --- |
Sijainti:   Italia /  Sveitsi Sveitsi ja Italia
Vuoristo:  Berninan Alpit
Korkeus merenpinnasta:  3 901 m
Prominenssi:  223  m 
Ensimmäinen nousu huipulle:  K. E. Digby, opas Peter Jenny ja kantaja, 1866
Helpoin reitti:  Lumikiipeily Diavolezzalta Persgletscher-jäätikön yli
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Piz Palü auringonnousun aikaan
Piz Palü (keskellä)
Piz Palü on Berninan Alpeilla, Sveitsin ja Italian rajalla sijaitseva 3 901 metriä korkea vuorenhuippu.
Panoraamakuva Berninan Alpeille Diavolezzalta nähtynä. Huiput vasemmalta oikealle: Piz Palü (3 901 m), Bellavista (3 922 m), Crast' Agüzza (3 869 m) (pieni kivinen huippu keskellä), Piz Bernina (4 049 m) ja Piz Morteratsch (3 751 m)
Poltergeist (täsmennyssivu)

Poltergeist voi tarkoittaa seuraavia:
poltergeist, räyhähenki
Poltergeist , Tobe Hooperin ohjaama kauhuelokuva vuodelta 1982
Poltergeist II, Brian Gibsonin ohjaama jatko-osa vuodelta 1986
Poltergeist, eksoplaneetta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poltergeist”, voi hakea sivunnimihaulla, laajalla sivunnimihaulla tai tekstihaulla.
Poltinraudat ja tuli

Poltinraudat ja tuli on vanha kidutusmenetelmä. Poltinraudat ja tuli -kidutusmenetelmässä kidutettua ihmistä kosketellaan tulessa kuumennetulla rautaisella esineellä iholle. Kidutetuksi joutuivat aikanaan muun muassa homoseksuaalit, noituudesta epäillyt, vääräuskoiset ja maanpettäjät. Joitain rikollisia merkittiin polttomerkeillä jonnekin näkyvään paikkaan, jotta muut ihmiset tietäisivät henkilön syyllistyneen rikokseen.
Pelagocephalus marki

| Pelagocephalus marki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Pelagocephalus
Laji::  marki
Kaksiosainen nimi
 Pelagocephalus marki  Heemstra & Smith, 1981 
Infobox OKNimi-testi OKIUCN-testi OK: 
Pelagocephalus marki on meressä elävä pallokala. Se on sukunsa ainoa laji.
Ulkonäkö ja koko

P. marki jää noin 12 cm pitkäksi.
Levinneisyys ja elinympäristö

P. marki elää Tyynenmeren lounaisosassa Uuden-Seelannin lähivesillä, sekä Atlantin kaakkoisosassa lähellä Etelä-Afrikkaa.
1001 Inventions

Ibn Firnasin patsas on Bagdadin kansainväliselle lentokentälle vievän tien varrella.
"1001 Inventions. The Enduring Legacy of Muslim Civilization: Official Companion to the 1001 Inventions Exhibition" on kolmanteen laitokseen ehtinyt kirja, joka liittyy monissa maissa kiertäneeseen näyttelyyn "1001 Inventions: Discover the Golden Age of Muslim Civilization". Kirja ja näyttely esittelevät islamin "kulta-ajan" tieteellisiä saavutuksia tavalla, joka on saanut maailmalla ihastuneen vastaanoton, mutta herättänyt eriäviä mielipiteitä tieteenhistorian tutkijoissa. Näyttelyllä on varakkaat ja hyvin verkostoituneet taustavoimat, mutta sitä on syytetty historian väärentämisestä ja "muslimit tekivät sen ensin" -propagandan levittämisestä.
Näyttely ja kirja > "1001 Inventions"

Kirjan ja siihen liittyvän näyttelyn taustajärjestö on Foundation for Science, Technology and Civilisation (FSTC), jonka perusti professori Salim Al-Hassani Manchesterin yliopistosta. FSTC alkoi järjestää islamin tieteellisiä saavutuksia esitteleviä näyttelyitä vuonna 2006. Toiminta laajeni vuonna 2010, kun Jamel-säätiön tuella Lontoossa järjestettiin suuri  "1001 Inventions" -näyttely, joka sen  jälkeen on kiertänyt monien maiden ja kaupunkien tiedekeskuksissa mukaan lukien Istanbul, New York, Los Angeles, Abu Dhabi ja Saudi-Arabia. Järjestön mukaan se on tavoittanut aineistoillaan jopa yli 100 miljoonaa ihmistä. Kirjoja on myyty 200 000, näyttelyvieraita on ollut 3,3 miljoonaa, verkkosivuilla vierailuja on 16,5 miljoonaa ja elokuvaesityksen nähneitä 3 miljoonaa. Jamel -säätiö on saudi-arabialainen hyväntekeväisyysjärjestö. Näyttelyn järjestäjät ovat hyvin verkostoituneita ja erittäin varakkaita.
Näyttelyllä on ollut arvovaltaisia suojelijoita ja tukijoita, kuten Walesin prinssi Charles, Englannin kuningatar Elisabeth II, Englannin parlamentti, Turkin pääministeri Recep Tayyip Erdoğan, USA:n ulkoministeri Hillary Clinton, Ruotsin kulttuuriministeri Lena Adelson Liljeroth ja Ruotsin prinssi Carl Philip. Näyttelyn sanoma on otettu usein sellaisenaan vastaan. Unescon pääjohtaja Audrey Azoulay lausui näyttelystä: "Haluan kiittää 1001 Inventions -näyttelyä tästä yhteistyöstä UNESCON kanssa, sillä se auttaa selittämään, miten tiede on ollut kokemus yhteistyöstä, jossa yksi sivilisaatio on välittänyt toiselle edistysaskeleensa ja luonut näin yhteistä hyvää."  Avatessaan näyttelyä Los Angelesissa vuonna 2011 Hillary Clinton lausui: "Muslimimaailmalla on innovaatioiden tekijöiden ylpeä historia". Hän tähdensi sellaisten henkilöiden saavutuksia kuin Fatima Al-Fihrin, joka perusti maailman ensimmäisen modernin yliopiston (al-Karaouinen yliopisto) ja insinöörimestari Al-Jazarin tämän keksiessä kampiakselin, joka liikuttaa jokaista lentokonetta, junaa ja autoa planeetallamme. Los Angelesissa näyttely sai puoli miljoonaa kävijää.
Näyttely vieraili Ruotsissa Karlstadissa vuonna 2013. Ruotsin kulttuuriministeri Lena Adelson Liljeroth korosti tällöin sitä, että vaikka nyt ajattelemme muslimimaailmaa lähinnä konfliktipesäkkeenä, näyttely osoittaa, mitä olemme sille velkaa sekä tieteessä että kulttuurissa.  Näyttelyyn yhdistyi erityisesti lapsiin kohdistettu vaikuttaminen. Siitä valmistettiin oppimateriaaleja, jotka oli sovitettu ruotsalaisen opetussuunnitelman mukaiseksi, ja tavoitteena oli, että kaikki 6-18 vuotiaat koululaiset saataisiin käymään näyttelyssä.
Näyttelyä ja järjestön toimintaa tukeneisiin tieteellisiin areenoihin kuuluvat muun muassa Science Museum in London, New York Hall of Science sekä California Science Center. Muita tahoja ovat olleet muun muassa National Geographic, BBC, UNESCO, YK ja Maailmanpankki.
Näyttely ja kirja > Myönteisiä arvioita

Vieraileva professori Paul Vallely kirjoitti, että muslimimaailma on antanut meille monia keksintöjä, joita nykyään pidetään jokapäiväisinä. Hän esittelee 1001 Inventions -kirjan keksinnöistä mielestään 20 merkittävintä.
Toimittaja Ayla Albayrak kirjoitti Turkissa avatusta näyttelystä 2010 Helsingin Sanomiin. Turkin pääministeri Recep Tayyip Erdoğan oli tutustunut näyttelyyn Lontoossa Science Museumissa ja vaati sen tuomista myös Istanbuliin. Albayrakin mukaan näyttely panee uusiksi käsitykset islamilaisen maailman takapajuisuudesta. Toinen näyttelyn viesti on, että pimeää keskiaikaa ei ollutkaan, vaan islamilaisessa maailmassa tiede kukoisti samaan aikaan, kun Eurooppaa riivasi rutto ja lukutaidottomuus.
Albayrak kertoo islamilaisen sivistyksen kulta-ajalla kehitetyn ensimmäisen kellon, edistetyn lääketiedettä, astronomiaa ja matematiikkaa, avatun ensimmäisen yliopiston ja rakennetun ensimmäiset tuulimyllyt. Muita islamilaiset kulttuurin peruja ovat monet Abu al-Qasim al-Zahrawin leikkausvälineet, kipsaaminen ja rokotteet. Myös kameroissa käytetty teknologia perustuu Ibn Al-Haithamin havainnoille silmän toiminnasta.
Artikkeli mainitsee ensimmäisen miehitetyn lentoyrityksen Espanjassa tuhat vuotta ennen Wrightin veljeksiä sekä ensimmäisen rakettilentäjän Lagâri Hasan Çelebin, joka kerrotaan lentäneen raketilla Turkissa 1600-luvulla. Näyttelyn esittelyvideolla Oscar-palkittu näyttelijä Ben Kingsley esittää Al-Jazaria, joka tunnetaan rakentamastaan vedellä toimivasta norsukellosta. Se rakennettiin elefantin selkään näyttämään vuorokauden aikoja.
Aiheesta muualla

1001 Interventions. Discover a Golden Age - Inspire a Better Future 1001inventions.com. Viitattu 1.11.2020. (Näyttelyn viralliset sivut)
Muslim Heritage. Discover the Golden Age of Muslim Civilisation Foundation for Science, Technology and Civilisation.
Al-Jazarin norsukello käsikirjoituksesta vuodelta 1206
Näyttelyn norsukello. Näyttely "1001 Inventions" väittää sitä (virheellisesti) ensimmäiseksi mekaaniseksi kelloksi, jossa liikkuvat viisarit osoittivat aikaa.
Petri Poikolainen

Petri Poikolainen (s. 1975 Pieksämäki) on suomalainen näyttelijä.
Hän on valmistunut Teatterikorkeakoulusta vuonna 2000 ja työskenteli näyttelijänä kahdeksan vuotta ennen sairastumistaan. Hän on näytellyt muun muassa Seinäjoen kaupunginteatterissa, Eurooppa Neljä -teatterissa ja Helsingin kaupunginteatterissa.
Poikolainen sairastaa MS-tautia ja on sokeutunut. Hänen viimeiseksi teatterityökseen jäi Pirkan rooli Helsingin kaupunginteatterissa vuosina 2010–2011 esitetyssä näytelmässä Eila, Rampe ja palvattu onni.
Poikolainen näyttelee pääosaa Teemu Nikin elokuvassa Sokea mies, joka ei halunnut nähdä Titanicia (2021), joka kertoo MS-tautia sairastavasta miehestä. Tarina ei kerro Poikolaisesta vaan on fiktiivinen. Elokuva palkittiin vuonna 2021 Venetsian elokuvajuhlien Orizzonti Extra -palkinnolla, jonka voittajan valitsi yleisö.
Poikolainen voitti elokuvasta parhaan miespääosan Jussi-palkinnon vuonna 2022.